  Майя Бывальцева 5-11 классъёслы удмурт кылъя но литературая учебникъёс федерал лыдметэ пыризы. Россиысь калыкез дышетонъя министерстволэсь со сярысь пуктэтсэ 2-тӥ южтолэзе юстици министерствоын юнматӥзы, ивортэ Удмуртиысь дышетонъя но тодосъя министерстволэн пресс-службаез. Пуктэт кужымаз 13-тӥ южтолэзе пыроз Озьыен, та дыре 1-11 классъёслы удмурт кылъя но литературая ваньмыз учебникъёс федерал лыдметэ пыртэмын. Табере соосты Россилэн мукет улосвылъёсаз удмурт кылэз дышетӥсьёс но ужазы кутыны быгатозы. Тодэ вайытом, 5-11 классъёслы «Удмурт кыл», «Ӟеч-а, бур-а, удмурт кыл!» но «Удмурт литература» учебникъёсты федерал лыдметэ пыртыны ӵектӥзы шуыса тодмо луиз 2020-тӥ арын шуркынмонэ. Тегъёс: Дышетон Ижкар Удмуртия удмурткыл учебникъёс  